สวัสดีค่ะ พอดีแม่เป้นกระเพาะมานานแล้วค่ะ มีอาการแสบร้อนที่คอ น้ำหนักลดส่องกล้องแล้วบอกว่ากระเพาะเป็นแผล ตอนนี้ก็นัดเอายาตลอด แต่เขาก็บอกว่าต้องใช้เวลาค่ะหลายปี บางคนก็หายแต่ก็สามารถกลับมาเป็นเหมือนเดิมได้แต่แม่หนูกินยาที่บอกอาการก็เหมือนเดิม ตอนนี้แม่ก้อกินแต่อาหารอ่อนๆช่วยบอกวิธีหน่อยค่ะ..
สวัสดีค่ะ แผลในกระเพาะอาหารนั้นอาจเกิดจากการมีกระเพาะอาหารอักเสบมานานอาการเช่น ปวดท้อง รู้สึกไม่สบายช่องท้องส่วนบน มีอาการท้องเฟ้อ อิ่มง่าย จุกหน้าอก แน่นท้อง เรอบ่อย อาหารไม่ย่อย หรือรู้สึกคลื่นไส้หลังการรับประทานอาหาร ไม่มีความอยากอาหารการรักษาเน้นที่การปรับพฤติกรรมเช่น ควรรับประทานอาหารอ่อนๆสุกสะอาดและรับประทานอาหารให้ตรงเวลา ไม่นอนหลังรับประทานอาหารทันที และหลีกเลี่ยงอาหารที่รับประทานแล้วทำให้เป็นมากขึ้น ในบางคนอาจเป็นพวกอาหารเผ็ด อาหารรสจัด หรือน้ำอัดลม ร่วมกับการรับประทานยาลดกรดในกระเพาะภายใต้การดูแลของแพทย์อาการอันตรายที่ควรรีบกลับไปพบแพทย์เช่น มีอาการแสบท้องมาก เรอบ่อย คลื่นไส้มาก กินได้น้อย ถ่ายเป็นเลือด ถ่ายดำ อาเจียนเป็นเลือด น้ำหนักลด และควรไปติดตามการรักษากับแพทย์อย่างต่อเนื่องค่ะ อาจเป็นโรคที่ไม่ได้หายขาด อาจเป็นเรื้อรัง แต่สามารถควบคุมและบรรเทาอาการได้ค่ะ